คำสั่งนายทะเบียนประจำจังหวัดพัทลุงคำสั่งนายทะเบียนประจำจังหวัดพัทลุงที่ ๑๓/๒๕๕๘เรื่องมอบหมายให้ข้าราชการทำการแทนนายทะเบียนประจำจังหวัดพัทลุง[๑] ตามที่นายทะเบียนประจำจังหวัดพัทลุงได้มีคำสั่งมอบหมายให้ข้าราชการทำการแทนนายทะเบียนประจำจังหวัดพัทลุง ตามคำสั่งที่๙/๒๕๕๗ ลงวันที่ ๒๕ มิถุนายน ๒๕๕๗, ที่ ๑๐/๒๕๕๗ ลงวันที่๒๔ กรกฎาคม ๒๕๕๗, ที่ ๑๓/๒๕๕๗ ลงวันที่ ๑๕ กันยายน ๒๕๕๗และที่ ๕/๒๕๕๘ ลงวันที่ ๑๑ มีนาคม ๒๕๕๘ ไว้แล้ว นั้นโดยที่ปัจจุบันได้มีการประกาศใช้พระราชบัญญัติการขนส่งทางบก (ฉบับที่๑๒) พ.ศ. ๒๕๕๗ กำหนดให้นายทะเบียนประจำจังหวัดพัทลุง อาจมอบหมายการปฏิบัติหน้าที่ตามพระราชบัญญัตินี้ให้ข้าราชการในสังกัดกรมการขนส่งทางบกทำการแทนได้ประกอบกับการมอบหมายตามคำสั่งดังกล่าวข้างต้นยังไม่ครอบคลุมการปฏิบัติหน้าที่ตามกฎหมายทั้งหมดดังนั้น เพื่อให้การปฏิบัติหน้าที่ราชการเป็นไปด้วยความเรียบร้อย ถูกต้อง เหมาะสมและเป็นการอำนายความสะดวกรวดเร็วให้แก่ประชาชนที่มาติดต่อขอดำเนินการตามกฎหมายว่าด้วยการขนส่งทางบกทั้งหมด อาศัยอำนาจตามความในมาตรา ๖วรรคสี่ แห่งพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๑๒) พ.ศ. ๒๕๕๗ นายทะเบียนประจำจังหวัดพัทลุงจึงให้ยกเลิกคำสั่งนายทะเบียนประจำจังหวัดพัทลุง ที่ ๙/๒๕๕๗ ลงวันที่ ๒๕ มิถุนายน๒๕๕๗, ที่ ๑๐/๒๕๕๗ ลงวันที่ ๒๔ กรกฎาคม ๒๕๕๗, ที่ ๑๓/๒๕๕๗ ลงวันที่ ๑๕ กันยายน ๒๕๕๗ และที่ ๕/๒๕๕๘ ลงวันที่ ๑๑ มีนาคม๒๕๕๘ และมีคำสั่งมอบหมายให้ข้าราชการในสังกัดสำนักงานขนส่งจังหวัดพัทลุงทำการแทนนายทะเบียนประจำจังหวัดพัทลุงดังต่อไปนี้๑) หัวหน้ากลุ่มนักวิชาการขนส่ง สำนักงานขนส่งจังหวัดพัทลุงเป็นผู้ทำการแทนในส่วนที่เกี่ยวกับ๑.๑ การประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดพัทลุง ดังนี้(ก) การบรรจุรถ(ข) การเปลี่ยนรถ(ค) การถอนรถ๑.๒ การประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดพัทลุง ดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด๑.๓ การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดพัทลุง ดังนี้(ก) ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข) ให้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบกพ.ศ. ๒๕๒๒๑.๔ การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดพัทลุงใช้รถผิดประเภทเป็นการชั่วคราวตามมาตรา๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒๑.๕ การสั่งผู้ได้รับใบอนุญาตประกอบการขนส่งกระทำการดังต่อไปนี้(ก)สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดพัทลุงเปลี่ยนแปลงเส้นทางการเดินรถเวลา และจำนวนเที่ยวของการเดินรถเป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ. ๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดพัทลุงส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา๔๑ แห่งพระราชบัญญัติการขนส่งทางบก พ.ศ. ๒๕๒๒๑.๖ การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔การชดใช้ค่าเสียหายที่เกิดจากการขนส่ง๑.๗การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดพัทลุงผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดพัทลุงหรือผู้จัดการและพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริง ตามมาตรา ๔๙ (๓) แห่งพระราชบัญญัติการขนส่งทางบกพ.ศ. ๒๕๒๒๒) ให้นักวิชาการขนส่งชำนาญการ/ปฏิบัติการ กลุ่มวิชาการขนส่งสำนักงานขนส่งจังหวัดพัทลุง เป็นผู้ทำการแทนตามข้อ ๑.๑ และข้อ ๑.๒ (ฉ) (ช) (ซ) และ(ฌ)๓) ให้หัวหน้าฝ่ายทะเบียนรถ สำนักงานขนส่งจังหวัดพัทลุงเป็นผู้ทำการแทน ในส่วนที่เกี่ยวกับ๓.๑ การดำเนินการทางทะเบียนและภาษีรถ ดังนี้(ก) การจดทะเบียน(ข) การเสียภาษีประจำปี(ค) การโอนรถ(ง) การย้ายรถ(จ)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบกพ.ศ. ๒๕๒๒(ช) การแจ้งไม่ใช้รถ ตามมาตรา ๘๙ แห่งพระราชบัญญัติการขนส่งทางบกพ.ศ. ๒๕๒๒(ซ)การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายแสดงการเสียภาษีแทนที่สูญหาย ถูกทำลาย หรือชำรุดในสาระสำคัญ๓.๒การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒๓.๓ การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์ส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพรถหรือสถานตรวจสภาพรถที่ได้รับอนุญาตแล้วตามมาตรา๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒๔) ให้หัวหน้าฝ่ายตรวจสภาพรถ สำนักงานขนส่งจังหวัดพัทลุงเป็นผู้ทำการแทนตามข้อ ๓.๑ (จ) ข้อ ๓.๒ และข้อ ๓.๓๕) ให้เจ้าพนักงานขนส่งชำนาญงาน/ปฏิบัติงาน สังกัดฝ่ายทะเบียนรถสำนักงานขนส่ง จังหวัดพัทลุง เป็นผู้ทำการแทนตามข้อ ๓.๑ (ข) (ค) (ง) (จ) (ฉ) (ช)และ (ซ)๖) ให้หัวหน้าสำนักงานขนส่งจังหวัดพัทลุง สาขาอำเภอตะโหมดหัวหน้าสำนักงานขนส่งจังหวัดพัทลุง สาขาอำเภอควนขนุน ทำการแทนตามข้อ ๑.๒ และข้อ๓.๑ (ข) (ค) (ง) (จ) (ฉ) (ช) และ (ซ)เฉพาะการประกอบการขนส่งส่วนบุคคลในเขตอำเภอที่รับผิดชอบ๗) ให้เจ้าพนักงานขนส่งชำนาญงาน/ปฏิบัติงานสำนักงานขนส่งจังหวัดพัทลุง สาขาอำเภอตะโหมดและสำนักงานขนส่งจังหวัดพัทลุงสาขาอำเภอควนขนุน ทำการแทนข้อ ๑.๒ (ฉ) (ช) (ซ) และ (ฌ) และข้อ ๓.๑ (ข) (ค) (ง) (จ)(ฉ) (ช) และ (ซ) เฉพาะการประกอบการขนส่งส่วนบุคคลในเขตอำเภอที่รับผิดชอบ๘) ให้หัวหน้าฝ่ายใบอนุญาตขับรถ สำนักงานขนส่งจังหวัดพัทลุงหัวหน้าสำนักงานขนส่งจังหวัดพัทลุง สาขาอำเภอตะโหมดและหัวหน้าสำนักงานขนส่งจังหวัดพัทลุง สาขาอำเภอควนขนุนเป็นผู้ทำการแทนในส่วนที่เกี่ยวกับการดำเนินการด้านใบอนุญาตปฏิบัติหน้าที่เป็นผู้ประจำรถดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใช้ใบอนุญาต(จ) การเพิกถอนใบอนุญาต๙) ให้เจ้าพนักงานขนส่งชำนาญงาน/ปฏิบัติงาน ฝ่ายใบอนุญาตขับรถสำนักงานขนส่ง จังหวัดพัทลุง สำนักงานขนส่งจังหวัดพัทลุง สาขาอำเภอตะโหมดและสำนักงานขนส่งจังหวัดพัทลุง สาขาอำเภอควนขนุน ทำการแทนตามข้อ ๘ (ข) และ (ค)ทั้งนี้ ตั้งแต่บัดนี้เป็นต้นไปสั่ง ณวันที่ ๑ กันยายน พ.ศ. ๒๕๕๘ธีระพงศ์งามเอกนายทะเบียนประจำจังหวัดพัทลุงปริยานุช/กัญฑรัตน์/จัดทำ๑๑ พฤศจิกายน๒๕๕๘/ตรวจ๑๑ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๗๘ ง/หน้า ๔๒/๒ พฤศจิกายน ๒๕๕๘